**Almužna**

*R: Stalo sa to už veľmi dávno, v malej krajinke. V čase, keď mnohí ľudia trpeli uzavretosťou do seba samých a iní zas otvárali svoje srdcia dokorán. Vitajte v kráľovstve, kde boli ľudia úplne iní a predsa i trochu rovnakí ako dnes... Veď posúďte sami...*

*V jedno slnečné popoludnie akási ženička v otrhaných šatách chodila po dedine tohto kráľovstva, klopala na dvere domov a prosila o almužnu. Nemala ktovieaké šťastie. Mnohí ju urážali, iní na ňu huckali psov, aby ju odohnali.*

K: Pán Boh daj zdravia, dobrý človek! Prosím prijmite pútničku na jej dlhej ceste a dajte jej trochu vody v tomto horúcom čase.

Z: Aký som Ti ja dobrý človek? A Pánom Bohom sa ty neoháňaj! Nič ti nedám, lebo mám sám málo. A zmizni z môjho dvora, to je môj súkromný pozemok!! Inak na teba pustím psi!! (hromží a hádže kamene...)

*R: A tak blúdila od domu k domu a hľadala niekoho, kto by jej ponúkol aspoň pohár vody.Ked vyšla na hrádzu zbadala za ňou opustenú bikrosovú dráhu a veľa sedieť na deke dve dievčatá. Nuž podišla s nádejou k nim...*

K: Dobrý deň. Prosím vás, som už veľmi dlho na ceste, vidím, že tu máte piknik... nepodelili by ste sa so mnou o trochu jedla?

Diev1: (rýchlo schovajú jedlo) Čooo? Aké jedlo? my tu nič nemáme, to si asi zle videla. (potichu sa smeje)

Diev2: Ak chceš niečo zjesť zájdi do Pizzérie, v Košariskách majú dobrú. Len dúfam, že máš dosť peňazí.

Diev1: A ak si smädná, kúp si pivo u Zola :D

*R: Ktosi jej hodil do zásterky kúsok plesnivého chleba alebo zhnité zemiaky.*

Muž2: Počkaj žobráčka, práve mi niečo zostalo v špajzi. Dám ti to. Nastav ruky...

(hodí jej tam zhnité zemiaky)

...začne sa smiať. :D To je všetko čo mám, viac ešte nestihlo zhniť. Dúfam, že postačí... :D

*R: Ako tak smutne kráčala ďalej, natrafila na malý domček na konci dedinky. Už sa takmer večerilo keď zaklopala na dvere...*

ST: Haloooooo? Kto tam jeeeee?? (ozval sa polohluchý starček)

K: len chudobná žena... našlo by sa u vás niečo na zakusnutie?

ST: Drobné šteňa? Niečo na zakusnutie?? ja mu dám, ešte by nás chcelo pohrýzť“

R: (*šomral si polohluchý dedko... v tom však prišla starenka a prijala tuláčku skôr ako ju dedko stihol vyhodiť od dverí)*

SN: „Posaď sa u nás a trochu sa zohrej,“

Starenka pripravila hrnček teplého mlieka a poriadnu kopu čokoládových sušienok. Pritom sa pekne porozprávali s mladou tuláčkou o jej cestách a povzbudili ju.

ST: Vieš dievčatko moje, takto to u nás chodí... v našej dedinke sa stretneš s veľkou neochotou a mnohými zatvorenými dverami. To však neznamená, že tu ľudia už zabudli byť dobrými.

SN: Pravdu máš starček. Stále tu žije veľa ľudí láskavých a ochotných pomôcť iným. Len niekedy sa možno boja pomôcť inému, hlavne keď vidia, že sa im nemôže nijako odvďačiť.

ST: Presne starenka, mak si zabudla rozmliaždiť.

SN: Jáááj dedko môj, si ty ale hluchý...

K: Asi máte pravdu, veľmi pekne vám ďakujem za všetky rady i posilu na ceste.

R: Na druhý deň sa v dedine stala mimoriadna vec. Kráľovský posol poroznášal po domoch pozvanie do kráľovského zámku.

P: (bubnuje) Na známosť sa všetkým dáva,

mimoriadna zvláštna správa!!!

Všetkých občanov našej obce

na kráľovský hrad povoláva! ☺

(chodí a všetkým rozdáva pozvánky v bielych obálkach) Ľudia ich otvárajú, čítajú, pobehujú sem a tam, zháňajú najlepšie šaty a šperky...)

ST: Čo nám to prišlo starenka?

SN: To je pozvanie na kráľovský hrad.

ST: smrad?

SN: Ale dedko, hrad!

ST: A kde je ten hrad?

SN: Veď taaam, na kopci. ST: kde? Tam? SN: Tam! Dedko, ja som zabudla že už si aj trochu slepý.

*R: Nečakané a prekvapujúce pozvanie vyvolalo v dedine veľký rozruch a popoludní sa všetky rodiny, vyobliekané do sviatočných šiat, hrnuli na hrad. Uviedli ich do nádhernej hodovej siene, každého na určené miesto. Keď si všetci hostia posadali, čašníci v ich začali obsluhovať. Hneď sa ozvali sklamaní nespokojenci a ich výkriky hnevu.*

Všetci zlí: Heej, fúúj, čo to má byť? Toto má byť kráľovská večera? Čo som pes aby som toto jedol?

*Šikovní čašníci im kládli do tanierov zemiakové šupy, kamene a kúsky plesnivého chleba. Ale starých manželov, ktorí sedeli v kútiku, obslúžili so všetkou zdvorilosťou najvyberanejšími jedlami.*

SN: Vau, pozri starček, také dobroty som v živote nejedla

ST: Tak to teda starenka, len ma musíš navigovať, aby som si lyžicou trafil do úst.

*Do siene nečakane prišla ženička v otrhaných šatách. Všetci zmĺkli.*

Muž2: Som zvedavý, čo dostane na tanier ona... (uškrnie sa)

*Zrazu tuláčka zdvihla hlavu a prehovorila:*

K: „Dnes, ste našli presne to, čo ste mi darovali včera.“

Zhodila zo seba obnosené handry, pod ktorými sa skrývalo zlatom vyšívané a drahokamami posiate žiarivé rúcho.

Bola to kráľovná.

(Sadne si za stôl k ostatným hosťom, pozdvihne pohár vína a povie)

K: Pripíjam na všetkých ľudí, v ktorých stále ostala ochota pomôcť a nezabudnite, že HOSŤ DO DOMU – BOH DO DOMU! a že ako povedal sám Ježiš, čo urobíte jednému s mojich najmenších, akoby mne ste urobili!

Na zdravie!

K = kráľovná = Anička

Z = zlý muž = ?

Diev.1 = dievča1 = Kika

Diev.2 = dievča2 = Lenka

R = rozprávač = ?

Muž2 = ?

ST = starček = Tomáško

SN = starenka = Karinka

čašníci = Emka Zwinger

posol = Ninka